McLaren MP4/10 je McLarnov dirkalnik Formule 1, ki je bil v uporabi v sezoni 1995, ko so z njim dirkali Mark Blundell, Nigel Mansell, Mika Häkkinen in Jan Magnussen. Häkkinen je dosegel dve najboljši uvrstitvi moštva z drugima mestoma na Velikih nagradah Italije in Japonske, ostalim dirkačem pa se višje od četrtega mesta ni uspelo uvrstiti. Ob koncu sezone je moštvo zasedlo peto mesto v konstruktorskem prvenstvu z 30-imi točkami.